Tolga prestegjeld

Tolga prestegjeld var et prestegjeld tilhørende Nord-Østerdal prosti i Hamar bispedømme i Den norske kirke. Det omfattet Tolga og Os kommuner i Hedmark fylke, og hovedkirken var Tolga kirke.

Tolga prestegjeld og dets sogn er nå en del av Tolga kirkelige fellesråd underlagt Hamar domprosti.

Historikk 

Ved reskript 30.9.1735 ble Tynset prestegjeld delt i tre:
 Tynset sogn, Lille-Elvedalen sogn og Tylldal sogn utgjorde Tynset prestegjeld.
 Innset sogn og Kvikne sogn utgjorde Kvikne prestegjeld.
 Tolgen sogn, Vingelen sogn og Dalsbygden sogn utgjorde Tolgen prestegjeld.

Ved kgl. res. 9.4.1870 med virkning fra 1.8. s.å. ble det opprettet en hjelpeprestsstilling for fjelldistrikter av Trysil,  Rendalen, Tolgen, og Røros prestegjeld. Ved kgl. res. 3.3. 1910 med virkning fra 1.1.1911 ble Engerdal prestegjeld opprettet av de områder fra Trysil, Rendalen, Tolga og Røros prestegjeld som ble betjent av hjelpepresten for "Østerdalens nordlige fjelddistrikter".

Ved kongelig res. 23. april 1982, med virkning fra 1.5. s.å. ble Os sogn fradelt Tolga prestegjeld og skilt ut som et eget Os prestegjeld.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Referanser

Eksterne lenker 
 Prestegjeld og sogn i Hedmark

Prestegjeld i Hamar bispedømme
Tolgas historie